
I. Lajos lengyel-litván politikája (1350–1360)
Kutatásaim eredményeként I. Lajos 1350–1360 közötti lengyel-litván politikáját szemléltetem. A vizsgált időszak alapos bemutatására törekszem mind a hadjáratokat, mind pedig a szövetségi rendszerek alakulását tekintve. Előbbit azért tartom fontosnak, mert az 1351. és 1352. évi hadjáratokat nemcsak a krónikák, hanem az okleveles forrásanyagok alapján próbálom rekonstruálni, így pedig azok kronológiájáról pontosabb képet kaphatunk, és új eredményekhez vezethet, valamint a hadjáraton részt vett személyek körét is bővíteni tudtam. A diplomáciai környezet, a szövetségi rendszerek alakulásának bemutatását azért tartom jelentékenynek, mert ez mutat rá arra, hogy I. Lajos lengyel-litván politikája nemcsak a lengyel trón megszerzése miatt érvényesült, hanem egy sokkal szélesebb körű eleme volt a korszak európai/kelet-európai politikájának. Ezen túl pedig a diplomáciai környezet hatással volt a hadjáratok alakulására is. Dolgozatomban rámutatok arra, hogy a magyar király motiváció között a lengyel trón megszerzése mellett a katolikus hit terjesztése is fontos szerepet játszott. 



